b'\n_START_ARTICLE_\nRomansa u Seattleu\n_START_SECTION_\nRadnja\n_START_PARAGRAPH_\nSam Baldwin je \xc4\x8dika\xc5\xa1ki arhitekt koji, nakon \xc5\xa1to mu supruga Maggie umre od raka, odseli s 8-godi\xc5\xa1njim sinom Jonahom u Seattle kako bi zapo\xc4\x8deo novi \xc5\xbeivot. Godinu i pol dana kasnije, na Badnju ve\xc4\x8der, Jonah nazove nacionalni radio i uvjeri svog bezvoljnog oca da ispri\xc4\x8da voditeljici koliko mu nedostaje Maggie. Me\xc4\x91u stotinama \xc5\xbeena \xc4\x8ditave dr\xc5\xbeave koje su \xc4\x8dule njegovu pri\xc4\x8du i slali pisma, novinarka Annie Reed, tako\xc4\x91er dirnuta, napi\xc5\xa1e mu pismo da ju upozna na Empire State Buildingu na Valentinovo, potaknuta filmom Ne\xc5\xa1to za sje\xc4\x87anje, ali kako oklijeva poslati, njezina prijateljica i cimerica, urednica novina Becky, to u\xc4\x8dini umjesto nje i \xc5\xa1alje je u Seattle._NEWLINE_Sam u me\xc4\x91uvremenu po\xc4\x8dne izlaziti sa svojom suradnicom Victorijom, koja se Jonahi ne svi\xc4\x91a. Jonah prima Annieno pismo i svidi mu se, no ne uspijeva uvjeriti oca da ju upozna u New Yorku. Tada Jonah, na nagovor prijateljice Jessice, \xc5\xa1alje pismo kojim joj dogovara sastanak s njim kako je napisala. Sljede\xc4\x87eg dana, nakon \xc5\xa1to je Sam ispratio Victoriju na aerodrom, ugleda Annie, o\xc4\x8daran njome, iako ne zna za nju. Annie prilikom boravka u Seattleu potajno promatra Sama i Jonahu kako se igraju na pla\xc5\xbei zajedno sa Samovom sestrom, misle\xc4\x87i da mu je ona zapravo djevojka. Tada se odlu\xc4\x8di vratiti u New York, razo\xc4\x8darana, a prije toga ju Sam prepozna i nakratko se pozdrave nasred ceste pored pla\xc5\xbee._NEWLINE_Vra\xc4\x87a se u New York, jo\xc5\xa1 uzrujana i \xc5\xbeale\xc4\x87i se Becky da je napravila budalu od sebe i da je put bio uzaludan. Za to vrijeme, Sam se sprema oti\xc4\x87i Victoriji, a Jonah \xc5\xbeeli da upozna Annie, dok ovaj to i dalje odbija. Ujutro, Jonah pobjegne u New York prona\xc4\x87i Annie na Empire State Buildingu, a Sam, koji je izvan sebe, slijedi ga i pronalazi pored promatra\xc4\x8dnice. Dotada je Annie raskinula zaruke s de\xc4\x8dkom Walterom, objasniv\xc5\xa1i mu da ga ne zaslu\xc5\xbeuje. Zatim odlazi na Empire State Building na promatra\xc4\x8dnicu. Ondje pronalazi Jonahovu torbu s pli\xc5\xa1anim medvjedi\xc4\x87em, po kojeg su se on i Sam vra\xc4\x87ali po njega te se susre\xc4\x87u s njom, po prvi put, zajedno. Sam joj ponudi ruku i krenu spu\xc5\xa1tati se dizalom. U zadnjoj sceni, prikazuje se srce na ekranu na Empire State Buildingu za sretan kraj.'